钦定古今图书集成/历象汇编/历法典/第055卷 > 图
## 钦定古今图书集成/历象汇编/历法典/第055卷 > 图

如是均齐乃得实平行度分

解曰如图己为地心丙丁乙戊为小轮乙为最高丙为最高冲〈即最庳〉己丁己戊，为两切线。

凡月在戊在丁其变行之势亦借名为留段盖月行甚速留时绝少仅

一瞬耳。然迟疾之间。度分难测。故借名为《留段》也。

从乙丙分小轮为四“象限”，各象有变形之势。

如在最高乙为极迟；最庳丙为极疾，丁戊为留。详见下方。

假令简得第一会时月在辛。第二会在同象限。

同在乙丁象限内，为“同类” 之行。

如《庚》第三会在他象限；如《壬》第四，在同象限。

同在乙戊象限内，为“同类” 之行。

如癸即不可用何者？上法言所求同行、同类、同时者必庚所至亦在辛，癸所至亦在壬。若如图庚与辛，癸
与壬各去离若干，虽以同时，故同行辛庚弧。〈前两会之差〉
与壬癸弧，〈后两会之差〉必等。然一弧之均数用加，一弧之
均数用减，其时〈平行〉与行。〈视行〉不得相等。

“《两弧》等” 者，其自行虽等，而视行不等。

故《法》言“庚会必仍在辛，癸会必仍在壬”，而后为月满
自行之全周。

《系凡简会》食不当在戊与丁两切线之上，盖目在巳
己，丁己戊两视线切圈，其所切之处，难辨其高下之
准分也。

《视法》曰：凡斜望圆圈，圈作一直线，又曰：视线。切圆圈之两旁，人目谬见曲线为直线，其谬直线中间有上行下行者，虽动而目视之，若不动。

此古法依巴谷等所共用，其书不全，所用“四会食之
行度时日等”，各率皆无传，故略举其正法如右方。

《测止中交行度》第四。

正中交者，黄白二道之两交也。正交亦曰罗睺，亦曰
天首，亦曰阴历初、阳历末，西历谓之龙头。中交亦曰
计都，亦曰天尾，亦曰阳历初、《阴历末，西历》谓之“龙尾。”
月行及于黄道曰“交月。”本圈之自行度曰“转”，而转终
分多于交终分，故转满一周，交终未及，恒居其后。交
不及转之度，即两交退行之度，故谓两交为“逆行”也。
〈自东而西〉测法亦用交食，而考古无传，不能得其真率。《西
史》依巴谷如前法，用两月食，择其前后各率均齐如
太阴或同在阴历、同在阳历，太阳之自行同度，去两
交之两点，或前或后，同限食分等，加时等，即太阴之
转分所至等。因以定两交行天若干周而复于故处。
其原测之中积为交会五千四百五十八，两交行天
周为五千九百二十三。

置中积会数。〈五千四百五十八〉以《会望策》。

二十九日五十○刻一十四分○三秒。

乘之，得一十六万一千一百七十七日五十八分。〈西古
六十分为一日〉五十八秒○三微二十五纤，为中积日。次以
《中积》会数乘天周。〈三百六十度〉得二百一十三万二千二
百八十○度为实，以中积日为法而一，得一十三度
一十三分四十五秒三十九微四十八纤五十六芒
三十七末，是太阴距交一日行度。

次于两交日行度，去减太阴黄道上行度。

即平行分日，十三度一十分三十四秒五十九微。

得两交逆行日三分一十一秒。每年行一十九度○
一十九秒四十三微。用乘法，得积年度。用除法，得时
刻度列表。〈如别卷〉

以上诸率，皆依巴谷《古测》所定。后多禄某歌《白泥》及
《苐谷》各加密测，仍用试法数端，推得合会之数，“每年
不足为一十四分一十八秒一十○微一十九纤，应
加。转终分每年盈为五十四微一十二纤，应减。交行
每年盈为一秒二微四十二纤，应减。”

今新历表所用率

朔实：二十九日五十○刻一十四分○三秒○九微，
通得二十九日五十三刻○六分九十二秒。

转终二十七日五十三刻○五分二十五秒一十四
微，通得二十七日五十五刻五十八分四十七秒四
十九微。

交终二十七日二十○刻○五分三十三秒四十八
微，通得二十七日二十一刻二十一分九十六秒七
十四微。

依上三数之本法，可得《大统》所用别率及其异同之
较。

《通论七政本轮异名同理》第五。

《日躔历》指论太阳赢缩疾迟之理，设太阳所行之道，
与地为不同心圈，今论月行，亦用不同心圈，亦用小
轮。此二者，名虽异而理实同。盖藉以分布度数，指记
运行，随人所立，期于不爽而止。若大象森罗，其孰然？